
ŠAKIŲ RAJONO SAVIVALDYBĖS TARYBA

SPRENDIMAS

DĖL UŽDAROSIOS AKCINĖS BENDROVĖS „ŠAKIŲ VANDENYS“ ATSKYRIMO SĄLYGŲ PARENGIMO
2014 m. rugsėjo 25 d. Nr. T-292
Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu ir Akcinių bendrovių įstatymo 63, 64, 65 ir 71 straipsniais, rajono savivaldybės taryba nusprendžia:


1. Pavesti uždarosios akcinės bendrovės „Šakių vandenys“ (toliau – Bendrovė) vadovui parengti Bendrovės atskyrimo sąlygas iki 2014 m. gruodžio 1 d., pagal kurias Bendrovės, kuri tęs veiklą, dalis bus atskiriama, ir šiai daliai priskirtų turto, teisių bei pareigų pagrindu bus įkurta viena nauja uždaroji akcinė bendrovė „Šakių komunalinis ūkis“ ar kitu laikinai įtrauktu į Juridinių asmenų registrą pavadinimu.

2. Įgalioti Bendrovės vadovą Vaidą Litinską ar tinkamai jo įgaliotą asmenį laikinai įtraukti į Juridinių asmenų registrą naujau steigiamos bendrovės pavadinimą „Šakių komunalinis ūkis“ ar kitą pavadinimą, jeigu pateikimo dienai pavadinimas „Šakių komunalinis ūkis“ bus laikinai įtrauktas Juridinių asmenų registre pagal trečiojo asmens prašymą ar dėl kitų priežasčių nebus laikinai įtraukiamas į Juridinių asmenų registrą.  

3. Atsisakyti atskyrimo sąlygų vertinimo ir atskyrimo sąlygų vertinimo ataskaitos rengimo.

4. Pavesti Bendrovės vadovui parengti Bendrovės tarpinių finansinių ataskaitų rinkinį.

5. Patvirtinti, jog vienintelis Bendrovės akcininkas nereikalauja, jog būtų rengiama Bendrovės vadovo ataskaita apie atskyrimą.


6. Nereikalauti, jog Bendrovės vadovas pateiktų informaciją Bendrovės akcininkui apie esminius turto, teisių ir prievolių pasikeitimus nuo atskyrimo sąlygų sudarymo dienos iki vienintelio akcininko sprendimo dėl Bendrovės atskyrimo dienos, kaip tai numatyta Lietuvos Respublikos akcinių bendrovių įstatymo 65 straipsnio 5 dalyje.

7. Sprendimo vykdymo kontrolę pavesti rajono savivaldybės administracijos direktoriui Juozui Puodžiukaičiui. Informaciją apie vykdymą pateikti tarybos nariams. 
Savivaldybės meras
         



Juozas Bertašius

D:\dokumentai\2014\Sprendimai\0925\9sp29.doc

